****

**ЧӐВАШ РЕСПУБЛИКИН**

**САККУНӖ**

**Чӑваш Республикин   
"Кил-ҫурт хутшӑнӑвӗсене йӗркелесси ҫинчен"**

**саккунне улшӑнусем кӗртесси ҫинчен**

*Чӑваш Республикин Патшалӑх Канашӗ*

*2019 ҫулхи раштав уйӑхӗн 20-мӗшӗнче*

*йышӑннӑ*

**1 статья**

Чӑваш Республикин "Кил-ҫурт хутшӑнӑвӗсене йӗркелесси ҫинчен" 2005 ҫулхи юпа уйӑхӗн 17-мӗшӗнчи 42 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 64 №; 2006, 71 №; 2007, 74 №; 2008, 75, 77 №-сем; 2009, 82 №; 2010, 84 №; 2011, 90 №; 2012, 92 № (I том); Чӑваш Республикин Саккунӗсен пуххи, 2013, 6 №; 2015, 6 №; 2016, 4,   
10 №-сем; 2017, 9 №; "Республика" хаҫат, 2018, ҫу уйӑхӗн 8-мӗшӗ; 2019, пуш уйӑхӗн 6-мӗшӗ, пуш уйӑхӗн 13-мӗшӗ, ҫу уйӑхӗн 15-мӗшӗ) ҫакӑн пек улшӑнусем кӗртес:

1) 4 статьян 41-мӗш пайӗн 10-мӗш пунктӗнче "пурне те тивӗҫлӗ пенси страхованийӗн" сӑмахсене "пайӑр (пайӑрлатнӑ) учетӑн" сӑмахсемпе улӑш­тарас;

2) 6 статьян 7-мӗш пунктӗнче:

а) виҫҫӗмӗш абзацра "Раҫҫей Федерацийӗн таможня органӗсенчен тата право йӗркине сыхлакан службӑсен ытти органӗсенчен" сӑмахсене "Раҫ­ҫей Федерацийӗн вӑйпа пурнӑҫлаттаракан органӗсенчен, Раҫҫей Федерацийӗн таможня органӗсенчен тата право йӗркине сыхлакан ытти органсенчен" сӑмахсемпе улӑштарас;

ӑ) тӑваттӑмӗш абзацра "Раҫҫей Федерацийӗн таможня органӗсенчен, право йӗркине сыхлакан службӑсен ытти органӗсенчен" сӑмахсене "Раҫҫей Федерацийӗн вӑйпа пурнӑҫлаттаракан органӗсенчен, Раҫҫей Федерацийӗн таможня органӗсенчен, право йӗркине сыхлакан ытти органсенчен" сӑмахсемпе улӑштарас;

3) 111 статьян 4-мӗш пайӗн 2-мӗш пунктӗнче:

а) иккӗмӗш абзаца "уголовнӑй-пурнӑҫлав тытӑмӗн органӗсен," сӑмахсем хыҫҫӑн "Раҫҫей Федерацийӗн вӑйпа пурнӑҫлаттаракан органӗсен," сӑмахсем хушса хурас;

ӑ) тӑваттӑмӗш абзаца "уголовнӑй-пурнӑҫлав тытӑмӗн органӗсен" сӑмах­сем хыҫҫӑн ", Раҫҫей Федерацийӗн вӑйпа пурнӑҫлаттаракан органӗсен" сӑмахсем хушса хурас.

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен, анчах та 2020 ҫулхи кӑрлач уйӑхӗн 1-мӗшӗччен маларах мар вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули